stanford-oval/wikipedia huggingface dataset:
Wilfred Ndidi

Wilfred Ndidi tammikuussa 2017.
Onyinye Wilfred Ndidi (s. 16. joulukuuta 1996 Lagos) on nigerialainen jalkapalloilija, pelipaikaltaan puolustava keskikenttäpelaaja. Hän edustaa Englannin Valioliigassa pelaavaa Leicester Cityä.
Ndidi edusti Belgian pääsarjassa pelaavaa KRC Genkiä tammikuusta 2015 tammikuuhun 2017 ja pelasi myös Eurooppa-liigassa. Sitten hän siirtyi Englannin Valioliigan Leicester Cityyn. Kevätkaudella 2017 hän pelasi 17 valioliigaottelua ja teki niissä kaksi maalia. Hän pelasi myös neljä ottelua  Mestarien liigassa. Kaudella 2017–2018 hän pelasi 33 valioliigaottelua. Kaudella 2018–2019 hän pelasi Leicesterin kaikki 38 valioliigaottelua ja teki niissä kaksi maalia. Seuraavalla kaudella hän viimeisteli 32 pelaamassaan liigaottelussa kaksi maalia. Kauden 2020–2021 alkupuolella hän kärsi lihasvammasta, ja pelasi kaikkiaan 26 valioliigaottelua, joissa teki yhden maalin. FA Cupissa hän pelasi kaikissa kuudessa ottelussa Leicesterin voittaessa cupmestaruuden. Eurooppa-liigassa hän pelasi neljä ottelua. Hän voitti samana vuonna FA Community Shieldin. Kausi 2021–2022 päättyi hänen osaltaan maaliskuun puolivälissä polvivamman vuoksi. Hän pelasi 19 ottelua Valioliigassa. Eurooppa-liigassa ja Konferenssiliigassa hän pelasi neljä ottelua ja teki maalin kummassakin. Kaudella 2022–2023 hän pelasi 27 valioliigaottelua.
Ndidi on pelannut Nigerian maajoukkueessa 52 ottelua lokakuusta 2015 alkaen. Hän pelasi MM-kilpailuissa 2018 täyden ajan Nigerian kaikissa kolmessa ottelussa. Afrikan-mestaruuskilpailuissa 2019 hän pelasi Nigerian kaikissa seitsemässä ottelussa ja viimeistä alkulohko-ottelua lukuun ottamatta täyden ajan. Nigeria saavutti kisoissa pronssia. Vuonna 2022 järjestetyissä Afrikan-mestaruuskilpailuissa hän pelasi Nigerian kaikki neljä ottelua.
Schaffhausen (kantoni)

| Schaffhausenin kantoni Kanton Schaffhausen |
| --- | --- |
 Schaffhausen on kumpuilevaa Mittellandia, jossa viljellään mm. viiniä.
 Vaakuna
 Kantoni sijaitsee pohjoisimmassa Sveitsissä.
 Koordinaatit: 47°44′N, 8°35′E 
Valtio:   Sveitsi
Hallintoalueita (Bezirk):  6
Kuntia:  26
Valaliiton jäseneksi:  1501
Hallinto:  
 – hallinnollinen keskus:  Schaffhausen
Pinta-ala:  298,46 km² (20.)
 – maa:  298,20 km²
 – sisävesi:  (Bodenjärvi) 0,26 km² 
Väkiluku (31.12.2019)  (vakinaiset asukkaat):  82 348 (19.)
 – väestötiheys:  276 as./km²
Kielet:  saksa 88 % (2017)
Uskonnot:  reformoitu kirkko 35 % katolisuus 23 % (2017)
BKT (2015, alustava):  6,9 mrd. Sfr (19.)
 – asukasta kohti:  86 000 Sfr (6.)
Lyhenteet:  
 – rekisterikilven tunnus:  SH
 
Kantonin internetsivut
Reinin putoukset Neuhausen am Rheinfallissa.
Schaffhausen on kantoni Sveitsin pohjoisosassa, Saksan vastaisella rajalla. Sen pääkaupunki on Schaffhausen.
Sijainti

Schaffhausenin kantonin alue koostuu kolmesta erillisestä alueesta, jotka sijaitsevat pääosin Reinin pohjoispuolella. Kantonin naapureita ovat Saksa sekä Thurgaun ja Zürichin kantonit.
Historiaa

Schaffhausen oli keskiajalla itsenäinen kaupunkivaltio, ja sillä oli muun muassa omia kolikoitaan vuodesta 1045 alkaen. Se oli Habsburgien vallassa 1300-luvulla, mutta osti itsensä vapaaksi vuonna 1415. Kantoni liittoutui Zürichin kanssa vuonna 1454, ja tuli Sveitsin valtioliiton täysivaltaiseksi jäseneksi vuonna 1501.
Vuonna 1944 Schaffhausen kärsi Yhdysvaltojen ilmavoimien pommituksista, jotka oli tähdätty Saksaa vastaan, mutta eksyivät sitoutumattoman Sveitsin puolelle.
Väestö

Schaffhausen on saksankielinen kantoni: saksaa puhuu 88 prosenttia asukkaista (vuonna 2017). Uskonnollisista ryhmistä suurimmat ovat protestantit (35 % vuonna 2017) ja katoliset (23 %).
Kantoni koostuu 26 kunnasta (1.1.2013 alkaen), jotka muodostavat kuusi hallintoaluetta (saks. Bezirk). Kantonin kaupungit eli yli 10 000 asukkaan kunnat ovat:
| Kunta | asukasluku  31> 12.2019 |
| --- | --- |
Schaffhausen: 36 604
Neuhausen am Rheinfall: 10 467
Talous

Kantonin työpaikoista 67 prosenttia oli vuonna 2016 palvelusektorilla. Teollisuudessa oli 29 prosenttia työpaikoista. Alkutuotannossa (maa- ja metsätalous) oli neljä prosenttia työpaikoista.
Nähtävyydet

Reinin putoukset sijaitsevat Reinjoessa Neuhausen am Rheinfallissa.
Aiheesta muualla

Kuvia tai muita tiedostoja aiheesta Schaffhausen (kantoni) Wikimedia Commonsissa
William Wallace Campbell

| William Wallace Campbell |
| --- | --- |

Henkilötiedot
Syntynyt: 11. huhtikuuta 1862 Hancockin piirikunta, Ohio, Yhdysvallat
Kuollut: 14. kesäkuuta 1938 (76 vuotta) San Francisco, Kalifornia, Yhdysvallat
Koulutus ja ura
Tutkimusalue:  Tähtitiede ja spektroskopia
   
William Wallace Campbell (11. huhtikuuta 1862 Hancockin piirikunta, Ohio, Yhdysvallat – 14. kesäkuuta 1938 San Francisco, Kalifornia, Yhdysvallat) oli yhdysvaltalainen tähtitieteilijä.
Elämä ja ura

Campbell opiskeli rakennusinsinööriksi Michiganin yliopistossa vuonna 1886, ja hänestä tuli Coloradon yliopiston matematiikan professori. Hän opetti Michiganissa tähtitiedettä vuosina 1888–1891. Vuonna 1890 hän työskenteli kesävapaaehtoisena Lickin observatoriossa, jossa hän oppi spektroskopiaa James Edward Keelerin johdolla, jonka seuraajaksi hän tuli seuraavana vuonna. Vuodesta 1900 vuoteen 1930 hän toimi Lickin johtajana, vaikka viimeiset seitsemän vuotta hän oli itse asiassa Berkeleyssä Kalifornian yliopiston presidenttinä. Campbell oli Yhdysvaltain kansallisen tiedeakatemian puheenjohtaja vuosina 1931–1935.
Campbell tunnetaan erityisesti spektrografisista tutkimuksistaan ja määrityksistään, jotka koskivat tähtien säteittäisliikettä Maata kohti tai siitä poispäin. Lisäksi hän löysi monia spektroskooppisia kaksoistähtiä, ja vuonna 1924 hän julkaisi luettelon, jossa oli lueteltu yli 1 000 kaksoistähteä. Hän johti myös useita auringonpimennysten tutkimusretkiä, joista yksi vuonna 1922 vahvisti Einsteinin erityisen suhteellisuusteorian mukaisen valon taipumisen auringon vaikutuksesta.
Aiheesta muualla

Kuvia tai muita tiedostoja aiheesta William Wallace Campbell Wikimedia Commonsissa
Ylimmäisen keisarin Jesuxen Christuxen Mandati eli käsky

| Ylimmäisen keisarin Jesuxen Christuxen Mandati eli käsky |
| --- | --- |
 Kirjan kansi
Kirjailija:  Johannes Matthiae Collinus
Kieli:  suomi
Genre:  arkkiveisu
Julkaistu:  1643
Sivumäärä:  8

Löydä lisää kirjojaKirjallisuuden teemasivulta
Ylimmäisen keisarin Jesuxen Christuxen Mandati eli käsky (Weisattawaxi tehty, sillä nuotilla: Autuas autta köyhä waiwaist etc. J.M.C.) on Johannes Matthiae Collinuksen kirjoittama kristillinen arkkiveisu vuodelta 1643. Se on painettu samana vuonna kirjalliseen muotoon edellisvuonna perustetussa Turun akateemisessa kirjapainossa, mikä tekee siitä vanhimman suomenkielisen painetun julkaisun.
Ypäjän kirkonkylän työväentalo

| Ypäjän työväentalo |
| --- | --- |
Sijainti:  Ypäjän kirkonkylä, Ypäjä
Valmistumisvuosi:  1907
Rakennuttaja:  Ypäjän Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ypäjän työväentalo oli Ypäjän kunnan kirkonkylässä sijainnut työväentalo. Se myytiin vuonna 1964.
Historiaa

Ypäjän työväenyhdistys perustettiin kesällä 1905. Paikalla perustavassa kokouksessa oli noin 150 henkeä. Jäseniä yhdistyksessä oli vuoden 1905 lopussa 200, vuonna 1906 170 ja 1908 155. 1910-luvulla jäsenmäärä painui 30-40:een. Sittemmin se vielä nousi, mutta ei enää alkuvuosien lukemiin. Vuonna 1907 yhdistys osti vanhan asuinrakennuksen ja siirsi sen kirkonkylästä vuokraamalleen tontille. Vuonna 1936 yhdistys lunasti vuokratontin omakseen.
Sisällissota katkaisi toiminnan, mutta talo saatiin takaisin yhdistyksen käyttöön jo vuoden 1918 aikana. Vuoden 1945 aikana talo kunnostettiin perusteellisesti iltamista saatujen tulojen turvin. 1950-luvulla toiminta kuitenkin laantui, ja talo vuokrattiin Hämeen läänin maanviljelysseuralle kiertäväksi poikien kotiteollisuuskouluksi vuonna 1956 ja myytiin lopulta Osuusliike Vallalle vuonna 1964. Talon vaiheista tästä eteenpäin ei ole tietoa.
1960-luvun aikana yhdistys suunnitteli vielä uutta taloa ja hankki tontin. Sille ei kuitenkaan koskaan rakennettu taloa, vaan tontti myytiin vuonna 1975, ja saaduilla rahoilla ostettiin kokoustilat eräästä liike- ja asuintalosta. Nämäkin tilat myytiin vuonna 1999.
Toimintaa työväentalolla

Talolla oli 1920-luvulla näytelmätoimintaa, elokuvia ja iltamia. Elokuvia yhdistys esitti itsekin talolla 1930-luvulla, mutta toiminta täytyi kannattamattomana lopettaa. Vuonna 1935 yhdistys vietti 30-vuotisjuhliaan talollaan. Paikalla oli yli 200 vierasta.
Wink

Wink tarkoittaa seuraavia
Wink, japanilainen tyttöduo
Sukunimi

Josh Wink (s. 1970), yhdysvaltalainen muusikko
Walter Wink (1935–2012), yhdysvaltalainen teologi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wink”, voi hakea sivunnimihaulla, laajalla sivunnimihaulla tai tekstihaulla.
William Inge

William Inge
William Motter Inge (3. toukokuuta 1913 Independence, Kansas – 10. kesäkuuta 1973 Los Angeles) oli yhdysvaltalainen käsikirjoittaja, näytelmäkirjailija ja näyttelijä. Häntä pidetään Yhdysvaltojen Keskilännen kuvaajana, ja hänen tarinoidensa päähenkilöt ovat usein yksinäisiä ja seksuaalisesti ahdistuneita.
Inge suoritti bachelor-tutkinnon teatteritaiteessa Kansasin yliopistossa ja opetti sitten 1937–1938 englantia high schoolissa Kansasin Columbuksessa. Suoritettuaan master-tutkinnon hän opetti Stephens Collegessa Missourin Columbiassa 1938-1943.
Inge toimi teatterikriitikkona St Louis Star-Times -sanomalehdessä ja Tennessee Williamsin rohkaisemana kirjoitti ensimmäisen näytelmänsä Farther Off from Heaven, joka kantaesitettiin Dallasissa, Texasissa 1947.
Monet hänen näytelmänsä on sovitettu elokuviksi, kuten Tule takaisin, pikku Sheba (1952) ja Bussipysäkki (1956). Näytelmä Picnic voitti Pulitzer-palkinnon ja New York Drama Critics’ Circlen palkinnon. Sen pohjalta tehtiin elokuva Rakkauden huviretki (1955). Myös näytelmää on esitetty Suomessa tällä nimellä. Elia Kazanin elokuva Kuumetta veressä (1961) tehtiin Ingen alkuperäiskäsikirjoituksen pohjalta, ja Inge palkittiin siitä Oscarilla.
Suomennetut näytelmät

Lähde:
Tule takaisin pikku Sheba (Come Back, Little Sheba, 1950)
Rakkauden huviretki (Pic nic, 1953) Pulitzer-palkinto
Bussipysäkki (Bus Stop), suom. Ritva Arvelo Teatterikorkeakoulu näytelmämonisteet
Aiheesta muualla

William Inge Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:William Inge
Käännös suomeksi
Weckman Steel

Weckman Steel Oy valmistaa ja kehittää traktoreiden perävaunuja, teräshalleja sekä teräksisiä katto- ja seinätuotteita Vierumäellä Heinolassa. Yrityksellä on tehdas myös Iisalmessa, jossa sillä on ohutlevyprofiilituotantoa.
Yhtiön perusti vuonna 1962 Pekka Weckman veljiensä kanssa Weckmanin Konepaja -nimisenä. Traktoreiden perävaunujen ohella yhtiö ryhtyi valmistamaan teräksisiä katto- ja seinäprofiileja ja teräshallien itsekantavia kehiä. Weckman Steel -nimen yhtiö otti käyttöön 1997.  Vuonna 2018 perheyrityksessä on kahdeksas omistajasukupolvi. Weckman Steel Oy on osa laajempaa Weckman Group -konsernia.
Aiheesta muualla

Weckman Steel
Warren Peters

| Warren Peters |
| --- | --- |

Henkilötiedot
Syntynyt: 10. heinäkuuta 1982 (ikä 42) Saskatoon, Saskatchewan, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  91 kg
Pelaajaura
Pääsarjaura:  2003–2015
Aik. seurat:  Idaho Steelheads (ECHL)   Utah Grizzlies (AHL)   Omaha Ak-Sar-Ben Knights (AHL)   Quad City Flames (AHL)   Calgary Flames (NHL)  Texas Stars (AHL)   Dallas Stars (NHL)   Houston Aeros (AHL)   Minnesota Wild (NHL)   Wilkes-Barre/Scranton (AHL)   Iowa Wild (AHL)   SønderjyskE (DEN)
Warren Peters (s. 10. heinäkuuta 1982 Saskatoon, Saskatchewan, Kanada) on kanadalainen jääkiekkoilija, joka pelasi urallansa yli 600 runkosarjaottelua AHL:ssä ja 96 ottelua NHL:ssä. Petersiä ei oltu ikinä varattu NHL:ään, mutta hän teki vuonna 2005 sopimuksen Calgary Flamesin kanssa. Peters edusti viimeisen kautensa 2014–2015 SønderjyskEä, jonka riveissä hän voitti Tanskan-mestaruuden.
Pelityyli

Peters oli keskushyökkääjä mutta osasi pelata myös laidassa. Hän oli kolmos- tai nelosketjun ”energiahyökkääjä”, jonka vahvuuksia olivat asenne ja työmoraali. Hän osasi tarvittaeessa myös tapella, mutta hän oli NHL-tasolle huono hyökkäämään.
Ypäjän kahakka

Ypäjän kahakka oli vuoden 1917 maatalouslakkojen aikana Ypäjällä 9. elokuuta tapahtunut välikohtaus, joka oli yksi lukuisista Suomen sisällissotaa edeltäneistä väkivaltaisuuksista. Se oli ensimmäinen kuolonuhrin vaatinut tapaus, jossa molemmat osapuolet olivat suomalaisia. Tapahtumien kulusta ei ole tarkkaa tietoa, sillä osapuolten kertomukset eroavat toisistaan ja välikohtauksesta syntyi välittömästi kaksi täysin erilaista tarinaa.
Tapahtumat

Ypäjän maatalouslakko alkoi 9. heinäkuuta 1917. 32 päivää kestäneeseen lakkoon osallistui lähes 300 torpparia sekä satoja maatyöläisiä. Lakon loppuvaiheessa tilanne kärjistyi Ypäjänkylässä sijainneella August Karon tilalla lakkovahtien estettyä maataloustöiden tekemisen, jonka vuoksi Karo kutsui illalla 8. heinäkuuta paikalle naapuripitäjän Metsämaan poliisikonstaapelin F. H. Heinosen. Välikohtaus syntyi seuraavana aamuna, kun talon pihalle oli jälleen kerääntynyt lakkovahteja. Maatyöläisten ohella paikalla oli myös Ypäjän asemanseudulle majoitettuna ollutta venäläistä sotaväkeä. Kun pihaan kerääntyneille lakkolaisille selvisi, ettei Heinonen ollut paikalla virkansa puolesta vaativat he tätä poistumaan. Kolme lakkokomitean jäsentä sekä paikalla ollut loimaalainen Simo Saarikko menivät sisälle taloon, jonka jälkeen Saarikko sai surmansa Heinosen ampumasta luodista. Tapahtumien kulusta ei ole tarkkaa tietoa, koska osapuolten kertomukset ovat ristiriitaiset.
Välikohtauksen jälkeen nimimies A. U. Tiesmäki saapui nopeasti paikalle selvittämään välikohtausta. Lakkolaisten vaatimuksista huolimatta nimismies ei kuitenkaan vanginnut Heinosta ja Karaa, minkä johdosta väkijoukko otti heidät vangiksi ja sitoi köysillä. Heidät vapautettiin vasta myöhään illalla, jolloin nimisimies vangitsi Heinosen. Turun Sanomat väitti Saarikon kuoleman jälkeen, että Ypäjälle oli saapunut vieraspaikkakuntalaisia, jotka olivat vallanneet liian maltillisena pitämänsä lakkokomitean. Uusi lakkokomitea oli muodostettu vain kolme päivää aikaisemmin. Karon taloon tunkeutuneista uuden lakkokomitean jäsenistä Emil Mäkinen asui pysyvästi paikkakunnalla, Kustaa Pirttimäki oli ollut Ypäjällä töissä jo vuoden ja ainoastaan Joel Hinkki oli saapunut paikkakunnalle vasta lakon aikana. Loimaan Kauhanojalta kotoisin ollut Saarikko oli isänsä kertoman mukaan ollut viimeksi linnoitustöissä Helsingissä, jonka jälkeen hän oli ollut työttömänä maaliskuun lopusta lähtien. Saarikko ei ollut lakkokomitean jäsen, vaan oli saapunut paikalle neuvomaan lakkolaisia toimittuuaan aikaisemmin Loimaan maatalouslakon järjestäjänä.
Saarikon hautajaisista 17. elokuuta muodostui mielenosoitus, johon osallistui lukuisia lähiseudun työväenyhdistyksiä ja jopa parituhatta ihmistä. Saattajat marssivat lippuineen torvisoittokunnan johdolla Ypäjänkylän työväentalolta noin 10 kilometrin matkan Ypäjän kirkolle.
Jälkipyykki

Tapausta käsiteltiin useampaan otteeseen Humppilan välikäräjillä syyskuussa 1917. Oikeuden puheenjohtajana toimi Kurt Kaira, Saarikon omaisia edusti Kaapo Murros ja Heinosen puolustusasianajajana oli Arvo Linturi. Osapuolten näkemykset tapahtumista erosivat täysin, eikä porstuassa tapahtuneelle ampumiselle ollut ulkopuolista silminnäkijää. Heinosen mukaan neljä lakkoilijoiden edustajaa tuli taloon vaatiakseen häntä poistumaan alkaen välittömästi uhkailemaan häntä. Tällöin Heinonen väitti ryhtyneensä ajamaan heitä pois kumipampulla varustautuneena, jonka jälkeen lakkolaiset hyökkäsivät hänen päälleen porstuassa. Heinonen sanoi saaneensa esille revolverinsa, joka hänen mukaansa laukesi käsikähmän yhteydessä, kun lakkolaiset yrittivät vääntää sitä pois hänen kädestään. Lakkoilijoiden mukaan taas Heinonen ja Kro hyökkäsivät välittömästi heidän kimppuunsa pamppujen kanssa. Muutaman iskun annettuaan Heinonen astui taaksepäin, otti esiin revolverinsa ja ampui Saarikkoa.
Käräjäoikeus katsoi päätöksessään, että Heinonen oli tarttunut aseeseen joko peloittaakseen hyökkääjiä tai hätävarjelukseksi, jonka jälkeen se oli lauennut. Koska oikeus ei löytänyt todisteita, että Heinonen oli tarkoituksella surmannut Saarikon, hänet päästettiin vapaaksi. Heinonen puolestaan vaati lakkolaisille rangaistusta pahoinpitelystä, koska nämä olivat tapahtuman jälkeen vanginneet hänet ja sitoneet köysiin, mutta oikeus hylkäsi Heinosen vaatimukset.
Viimeisen käsittelyn aikana 29. syyskuuta käräjätalon pihamaalle kokoontui useita satoja suojeluskuntalaisia ja työväen järjestyskaartilaisia. Joidenkin tietojen mukaan paikalla oli yli 2 000 mielenosoittajaa, jotka vaativat suojeluskuntalaisia vastuuseen Saarikon kuolemasta. Käräjäpaikalla oli jälleen myös venäläistä sotaväkeä. Yli 200 suojeluskuntalaista oli saapunut käräjille aina Ulvilasta saakka. Suojeluskunnat olivat tuolloin vasta syntymässä, mutta he käyttivät käräjäpaikalla jo omaa tunnustaan eli sinisellä S-kirjaimella varustettua käsivarsinauhaa. Minkäänlaista yhteenottoa ei kuitenkaan syntynyt.
Historioitsija Viljo Rasilan mukaan tapauksen omituisuuksiin liittyy lääninlääkärin suorittama ruumiinavaus. Lääninlääkäri suoritti normaalin ruumiinavauksen, mutta teki raporttiin kaksi kuukautta myöhemmin lisäyksen, jonka mukaan Saarikko olisi ampumahetkellä ollut kumarassa asennossa ja näin syöksymässä Heinosen kimppuun, jolloin tapaus voitiin katsoa itsepuolustukseksi.
Metsämaan punakaarti surmasi kostona F. H. Heinosen sisällissodan aikana helmikuussa 1918.
Simo Saarikon hautajaissaattue 17. elokuuta.
Wiradech Kothny

| Mitalit | Mitalit | Mitalit |  |
| --- | --- | --- | --- |
|  Wiradech Kothny |  Wiradech Kothny |  Wiradech Kothny |  |
Maa:   Saksa
Miesten miekkailu
|  Olympialaiset  |  Olympialaiset  |  Olympialaiset  |  |
|  Pronssia | Sydney 2000 | säilä, yksilökilpailu |  |
|  Pronssia | Sydney 2000 | säilä, joukkuekilpailu |  |
Wiradech Kothny (thaiksi วีระเดช โค๊ธนี; s. 10. toukokuuta 1979 Kanchanaburi) on thaimaalais-saksalainen miekkailija. Hän sai pronssia sekä säilän yksilö- että joukkuekilpailussa vuoden 2000 kesäolympialaisissa Sydneyssä, jossa hän edusti Saksaa.
Thaimaan kilpailijana Kothny jäi säilän yksilökilpailussa 13. sijalle kesäolympialaisissa 2004 Ateenassa ja 25. sijalle kesäolympialaisissa 2008 Pekingissä.
Wir geben ’ne Party

|  Wir geben ’ne Party> Kappaleen tiedot |
| --- | --- |
Esittäjä(t):  MeKaDo
Säveltäjä(t):  Ralph Siegel
Sanoittaja(t):  Bernd Meinunger
Euroviisutiedot
Vuosi:  1994
Maa:  Saksa
Kieli:  saksa
Sijoitus:  3.
Pisteet:  128
Sanat:  sanoitus
Wir geben ’ne Party (suom. Meillä on juhlat) on MeKaDon (Dorkas Kiefer, Kati Karney, Melanie Bender) kappale, joka edusti Saksaa Eurovision laulukilpailussa 1994 Irlannin Dublinissa. Kappaleen on säveltänyt Ralph Siegel ja sanoittanut Bernd Meinunger.
Kappale sijoittui Euroviisuissa kolmanneksi 128 pisteellä.
Wolf 359

| Wolf 359 |
| --- | --- |

Muut designaatiot:  CN Leonis, GCTP 2553, GJ 406, G 045-020, LTT 12923, LFT 750, LHS 36.
Fyysiset ominaisuudet
Näennäinen kirkkaus:  13,53 mv
Absoluuttinen kirkkaus:  16,64 Mv
Valovoima:  0,00002 aurinkoa
Spektriluokka:  M6 V
Väri-indeksi:  B-V 2,01  U-B 1,34
Lämpötila:  3 500 K
Massa:  0,09–0,13 M☉
Säde:  0,16–0,19 R☉
Muuttujatyyppi:  Flare star
Ikä:  <1,0 × 1010
Astrometriset ominaisuudet
Tähdistö:  Leo
Rektaskensio (J2000):  10h 56m 29,2s
Deklinaatio (J2000):  +07° 00' 53"
Etäisyys:  7,78±0,04 valovuotta eli 2,39±0,02 parsekia
Parallaksi:  419,10 ±2,10 mas
Säteisnopeus:  +14,9 km/s
Ominaisliike:  RA:-3828  dekl:-2720 mas/v
 Näkyy leveysasteiden 90° N  ja 83° S välillä. 
Wolf 359 on aurinkoa viidenneksi lähin tähtijärjestelmä. Se on 7,78 valovuoden päässä, lähempänä ovat ainoastaan Alfa Centauri, Barnardin tähti ja Luhman 16 -järjestelmät sekä ruskea kääpiötähti WISE 0855–0714. Wolf 359:ää lähin tähti on Ross 128 3,79 valovuoden päässä.
Aiheesta muualla

SolStation.com: Wolf 359
The Encyclopedia of Astrobiology, Astronomy, and Spaceflight
| --- | --- |
Tähdet:  Regulus, γ1 Leo, Denebola, δ Leo, ε Leo, θ Leo, ζ Leo, η Leo, ο Leo A, ο Leo B, γ2 Leo, ρ Leo, μ Leo, ι Leo, σ Leo, 54 Leo, υ Leo, λ Leo, 31 Leo, 60 Leo, φ Leo, κ Leo, 93 Leo, 72 Leo, χ Leo, π Leo, 61 Leo, 87 Leo, 40 Leo, 58 Leo, τ Leo, 59 Leo, ξ Leo, 10 Leo, 6 Leo, 48 Leo, 75 Leo, ν Leo, 92 Leo, 22 Leo, 73 Leo, 53 Leo, ψ Leo, 79 Leo, ω Leo, 69 Leo, 37 Leo, 46 Leo, HD 94402, 52 Leo, 51 Leo, 65 Leo, 95 Leo, 86 Leo, 81 Leo, 44 Leo, 15 Leo, 18 Leo, 49 Leo, 67 Leo, 3 Leo, 8 Leo, 85 Leo, 89 Leo, 39 Leo, 76 Leo, 55 Leo, 56 Leo, 35 Leo, 62 Leo, 90 Leo, 45 Leo, R Leo, 43 Leo, 20 Leo, 42 Leo, 13 Leo, 88 Leo, 54 Leo, 7 Leo, 80 Leo, 37 Sex, 34 Leo, 19 Leo, 23 Leo, 64 Leo, 83 Leo A, 18 LMi, 9 Leo, 11 Leo, 52 LMi, 71 Leo, HD 89307, 83 Leo B, HD 81040, HD 88133, HD 100777, GJ 436, CW Leo, Wolf 359
Eksoplaneetat:  83 Leonis B b, HD 81040 b, HD 88133 b, GJ 436 b
Aurinkoa lähimmät tähdet
|  |
| --- | --- | --- | --- | --- | --- | --- | --- | --- | --- |
| 1. Alfa Centauri *** | 4,365 | 7. Sirius ** | 8,583 | 13. Lacaille 9352 | 10,69 | 19. Struve 2398 ** | 11,49 | 25. YZ Ceti | 12,12 |
| 2. Barnardin tähti | 5,979 | 8. Luyten 726-8 ** | 8,728 | 14. Ross 128 | 10,94 | 20. Groombridge 34 ** | 11,65 | 26. Luytenin tähti | 12,25 |
| 3. Luhman 16 ** | ~6,58 | 9. Ross 154 | 9,672 | 15. WISE 0350-5658 | ~11,2 | 21. Epsilon Indi *** | 11,82 | 27. SCR 1845-6357 ** | 12,57 |
| 4. WISE 0855–0714 | ~7,18 | 10. Ross 248 | 10,31 | 16. EZ Aquarii *** | 11,27 | 22. DX Cancri | 11,83 | 28. Teegardenin tähti | 12,57 |
| 5. Wolf 359 | 7,782 | 11. Epsilon Eridani | 10,48 | 17. 61 Cygni ** | 11,40 | 23. Tau Ceti | 11,91 | 29. Kapteynin tähti | 12,76 |
| 6. Lalande 21185 | 8,294 | 12. WISE 1506+7027 | ~10,5 | 18. Procyon ** | 11,44 | 24. GJ 1061 | 11,99 | 30. Lacaille 8760 | 12,87 |

|  |  | Etäisyydet valovuosissa |  | ** Tähti on kaksoistähti |  | *** Tähti on kolmoistähti |  |  |  |
Wolf 359 sijaitsee Leijonan tähtikuvion alareunassa.
You and I

You and I (engl., suom. sinä ja minä) voi tarkoittaa seuraavia:
You and I, elokuva vuodelta 2008
"You and I", Rick Jamesin kappale
"You & I", Graham Coxonin kappale
"You and I", Céline Dionin kappale
"You & I", The Flawsin kappale
"You and I", Lady Gagan kappale
"You and I", Medinan kappale
"You and I", Queenin kappale
"You and I", Eddie Rabbittin ja Crystal Gaylen kappale
"You and I", Dennis Wilsonin kappale
"You and I", Will Youngin kappale
"You and I", Scorpionsin kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”You and I”, voi hakea sivunnimihaulla, laajalla sivunnimihaulla tai tekstihaulla.